《分题得雪浪斋石》
宋代·刘学箕

四海广大万山立，奇怪崷崒几岩石。
弃而达者庸有之，爱乐每恨沙土蚀。
忽然一旦获所遇，刮垢磨光呈美质。
骚人讽诵脱诸口，世宝不减和氏壁。
东坡居士岂好奇，偶尔得之心良怡。
巨盆沃以清涟漪，脉络雪浪从横施。
平生我屡哦此诗，恨不见石心飞驰。
何人志古墨写迹，剡藤染就贴东壁。
似是而非不可知，诵诗对画长嗟咨。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。